**Zăvorul timpului**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Știi tu, lună, știi ce-aș vrea?

Să te-ascund în palma mea

Ca pe-un măr furat din rai,

Dar mi-e teamă c-o să stai

Mult prea mult în preajma mea.

Știi tu, toamnă, știi c-aș vrea?

Să negociem și noi

Puțin soare printre ploi

Și senin din când în când...

Hai, iubite, prea curând

Vine iarna și mi-e dor

Să-i pui timpului zăvor.

- Știi, iubito, ce-am visat?

Că în toamnă nu-i păcat

S-aprind focu-n șemineu,

Și să scriu pe trupul tău

Cu dulceața buzelor

Trei sonete de amor.

Luna să-ți atingă blând

Mărul sânului plăpând.

Să-mi fii singurul reper

În mansardă, la parter,

Toată viața până mor,

Să-i pui timpului zăvor.

Liliana Trif Ioan Grigoraș